Ďurkovec

Ďurkovec () () je vrch v Bukovských vrchoch, zároveň v Národnom parku Poloniny.

Poloha 

Ďurkovec sa vypína na severovýchode Slovenska v Bukovských vrchoch na hranici s Poľskom, severo-severovýchodne od obce Runina. Jeho vrcholom prechádza slovensko-poľská štátna hranica. Nachádza sa v hlavnom hrebeni pohoria, medzi vrchmi Pľaša () na severozápade a Jarabá skala () na východo-severovýchode. Odbočuje z neho rázsocha Veľkého Bukovca.

Vrchol Ďurkovca je vzdialený približne 23 kilometrov severovýchodne od mesta Snina.

Vrch je v oblasti, ktorá je z pohľadu svetelného znečistenia najtmavšou oblasťou na Slovensku. Vznikol tu prvý park tmavej oblohy na Slovensku pod názvom Park tmavej oblohy Poloniny.

Ochrana 
Na slovenskej strane spadá Ďurkovec spolu s Jarabou skalou do Národnej prírodnej rezervácie Jarabá skala, vyhlásenej v roku 1964 na výmere  s najvyšším 5. stupňom ochrany. Zároveň patrí do lokality Bukovské vrchy (SKUEV0229), ktorá je územím európskeho významu sústavy Natura 2000.

Na zabezpečenie ochrany v chránenom území – Národnej prírodnej rezervácii Jarabá skala sa zakazuje:
 pohybovať sa mimo vyznačeného turistického a náučného chodníka
 zakladať oheň, táboriť, stanovať, znečisťovať územie odpadkami a odpadmi
 zbierať rastliny, vrátane ich plodov
 chytať, usmrtiť alebo loviť živočícha
 rušiť pokoj a ticho

UNESCO 
Vrcholové časti Ďurkovca zaberá chránené územie Stužica – Bukovské vrchy, ktoré bolo v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy. Dôvodom boli zachovalé pralesy s vyše 200-ročnými bukmi (Fagus sylvatica) vysokými takmer 40 metrov a vyše 300-ročnými mimoriadne mohutnými jedincami a skupinami jedle bielej (Abies alba) mimoriadnej hodnoty, dosahujúcimi výšku až 50 metrov, ako aj rovnako mohutnými jedincami javora horského (Acer pseudoplatanus) a bresta horského (Ulmus glabra). Kategória bola neskôr viac krát rozšírená o ďalšie lokality a v súčasnosti nesie názov Staré bukové lesy a bukové pralesy Karpát a iných regiónov Európy ().

Výhľad 

Vrchol Ďurkovca sa nachádza v pásme horských lúk – polonín a poskytuje nádherné panoramatické výhľady. Tie sa naskytajú na slovenské Bukovské vrchy, Vihorlatské vrchy s najvyšším vrchom Vihorlat (), Slanské vrchy s najvyšším vrchom Šimonka (), poľské Poloniny – Bieščady () s najvyšším vrchom Tarnica () a ukrajinské Poloniny.

Za dobrých poveternostných podmienok prevažne v zime je z vrcholu vidno západným smerom vyše  vzdušnou čiarou vzdialené Vysoké Tatry. Je možné dovidieť aj na Nízke Tatry s nezameniteľným vrchom Kráľova hoľa (). Pohľad na nízkotatranský vrch Veľká Vápenica (), vzdialený  patrí k najvzdialenejším vnútroštátnym výhľadom Slovenska. Na „opačnú stranu“ dovidieť hlboko do vnútrozemia Ukrajiny na vyše  vzdušnou čiarou vzdialené vrchy nachádzajúce sa v pohorí Gorgany (), ako Jajko Ilemskie () (), Mołoda () (), Grofa () () a najvyšší vrch pohoria Velyka Syvulja () () vzdialený .

Turizmus 
Cez vrch Ďurkovec vedie hlavná  červená turistická značka, ktorá zároveň vedie po hlavnom karpatskom hrebeni cez najvýchodnejší bod Slovenska – trojmedzie () na vrchu Kremenec () a prechádza po slovensko-poľskej štátnej hranici cez viacero vrchov s viacerými panoramatickými vyhliadkami, ako napr. Kamenná lúka (), Jarabá skala (), Pľaša (), ďalej cez Ruské sedlo (), vrchy Rypy (), Strop, (), Černiny (), najvyšší vrch Laboreckej vrchoviny Vysoký grúň (), Laborecký priesmyk () až k Duklianskemu priesmyku ().

Zo slovenskej strany je najľahší výstup z najvyššie položenej obce v Sninskom okrese ako aj v celom regióne Zemplín, z Runiny po  zelenej a následne  červenej turistickej značke.

Pod vrcholom na slovenskej strane cca 50 metrov od turistického chodníka smerujúceho od Sedla pod Ďurkovcom je studnička – prameň Poloninského potoka. Na svahoch možno pozorovať zákopy po 2. svetovej vojne. Medzi Ďurkovcom a Pľašou sú najkrajšie poloninské lúky na Slovensku.

Obec Runina je východiskovým bodom do Národného parku Poloniny – na hlavný karpatský hrebeň s vrcholmi Pľaše, Ďurkovca a Jarabej skaly a do oblasti nad vodnou nádržou Starina.

Prístup

Značkované trasy

Zo Slovenska 
 po  značke z obce Runina cez Sedlo pod Ďurkovcom (), odtiaľ po  značke na vrchol, trvanie: ↑ 2:05 h, ↓ 1:45 h, prevýšenie: 
 po  značke z obce Nová Sedlica cez vrch Jarabá skala (), odtiaľ po  značke na vrchol, trvanie: ↑ 4:15 h, ↓ 3:35 h, prevýšenie: 
 po  značke hrebeňom smerom od vrchu Čierťaž ()
 po  značke hrebeňom smerom od vrchu Kruhliak ()

Z Poľska 
 po  značke z obce Wetlina (Stare Sioło) cez vrchy Jawornik (), Paportna () a Riaba Skała (), odtiaľ po  značke na vrchol, trvanie: ↑ 4:05 h, ↓ 2:55 h, prevýšenie: 
 po  značke z obce Wetlina (Kościół) cez vrch Jawornik (), odtiaľ po  značke cez vrchy Paportna () a Riaba Skała (), odtiaľ po  značke na vrchol, trvanie: ↑ 3:35 h, ↓ 2:40 h, prevýšenie: 
 po  značke hrebeňom smerom od vrchu Krzemieniec ()
 po  značke hrebeňom smerom od vrchu Okrąglik ()

Možnosti dopravy do turistických východísk 
Do obce Runina je možné dopraviť sa prímestskou dopravou autobusovými linkami SAD Humenné. Vzdialenosť: Humenné-Runina , Snina-Runina . Pre vyhľadanie spojenia možno použiť internetový cestovný poriadok.

Galéria 
Kliknite na obrázok pre jeho zväčšenie.

Referencie

Literatúra

Knihy 
 Šport, Bratislava, Zahatňanský Viliam a kolektív, Turistický sprievodca ČSSR – Zväzok 56, Nízke Beskydy, Bukovské vrchy (Ondavská vrchovina - Užská hornatina), 1. vydanie, 1967

Mapy 
 VKÚ, akciová spoločnosť, Harmanec, č. 118, Turistická mapa 118 Bukovské vrchy 1 : 50 000, 4. vydanie, 2009, ISBN 978-80-8042-543-2
 VKÚ, akciová spoločnosť, Harmanec, č. 163, Turistická mapa 163 Bieszczady – Bukovské vrchy 1 : 50 000, 1. vydanie, 2003, ISBN 80-8042-355-5
 SHOCart, spol. s r. o., Zádveřice, Turistický atlas Slovensko 1 : 50 000, 10/2016, ISBN 978-80-7224-504-8
 ACCA, Украина (Ukrajina), Туристична карта Західні Горгани (Turistická mapa Západné Gorgany) 1 : 50 000, 2016, ISBN 978-966-2623-51-2

Pozri aj 
 Jarabá skala (národná prírodná rezervácia)
 Stužica – Bukovské vrchy
 Bukovské vrchy
 Poloniny
 Národný park Poloniny
 Park tmavej oblohy Poloniny
 Zoznam vrcholov v Bukovských vrchoch

Iné projekty

Externé odkazy 
 Poloha na turistickej mape
 Poloha na turistickej/cykloturistickej mape
 Mapa Compass - Bieszczady
 360° virtuálny panoramatický výhľad z vrcholu Ďurkovca na okolité vrchy na PeakFinder.org 
 Diaľkové pozorovanie z Ďurkovca na Na obzore
 Národný park Poloniny na Štátna ochrana prírody Slovenskej Republiky
 Poloniny na Poloniny.fussion.info

Vrchy v Poľsku
Vrchy v Bukovských vrchoch
Tisícovky na Slovensku
Tisícovky v Poľsku
Vrchy v okrese Snina